Euroopa Kohtu (kolmas koda) 19. juuli 2012. aasta otsus – komisjon vs. Prantsusmaa
(kohtuasi C‑145/11)
Liikmesriigi kohustuste rikkumine – Direktiiv 2001/82/EÜ – Veterinaarravimid – Detsentraliseeritud menetlus veterinaarravimile müügiloa andmiseks enam kui ühes liikmesriigis – Referentsliikmesriigis juba lubatud ravimitele olemuselt sarnased ravimid – Liikmesriigi poolt valideerimata jätmine – Ravimi koostis ja selle vorm
Õigusaktide ühtlustamine – Veterinaarravimid – Direktiiv 2001/82 – Müügiluba – Detsentraliseeritud menetlus – Loataotluse kohta käivate vorminõuetega kooskõlas olev taotlus – Liikmesriigi poolt sisulistel põhjustel valideerimata jätmine – Kohustuste rikkumine (ELTL artikkel 258; Euroopa Parlamendi ja nõukogu direktiiv 2001/82, artiklid 32 ja 33) (vt punktid 32–39, 43, 45, 46, 48 ja resolutsioon)
Ese
Liikmesriigi kohustuste rikkumine – Euroopa Parlamendi ja nõukogu 6. novembri 2001. aasta direktiivi 2001/82/EÜ veterinaarravimeid käsitlevate ühenduse eeskirjade kohta (EÜT L 311, lk 1; ELT eriväljaanne 13/27, lk 3) artiklite 32 ja 33 rikkumine – Detsentraliseeritud menetlus müügiloa andmiseks enam kui ühes liikmesriigis – Referentsliikmesriigis juba lubatud ravimitele olemuselt sarnased ravimid – Liikmesriigi poolt valideerimata jätmine, mis tugineb teaduslikele põhjustele, mis on seotud ravimi koostise ja selle ravimivormi valikuga – Vastastikuse tunnustamise põhimõte.
Resolutsioon
1.
Kuna Prantsuse Vabariik jättis valideerimata kaks veterinaarravimi müügiloa taotlust, vastavalt ravimitele CT Line 15% Premix ja CT Line 15% Oral Powder, Euroopa Parlamendi ja nõukogu 6. novembri 2001. aasta direktiivi 2001/82/EÜ veterinaarravimeid käsitlevate ühenduse eeskirjade kohta, mida on muudetud Euroopa Parlamendi ja nõukogu 31. märtsi 2004. aasta direktiiviga 2004/28/EÜ, sätestatud detsentraliseeritud menetluse raames, rikkus ta selle direktiivi artiklitest 32 ja 33 temale tulenevaid kohustusi.
2.
Mõista kohtukulud välja Prantsuse Vabariigilt.